Aký je denný limit pre užívanie Novalginu a jeho kombinácia s Augmentinom 1g?
Dobrý deň, koľko tabliet Novalginu denne môžem užívať na bolesť? Prípadne s čím ho možno kombinovať? Okrem toho beriem ATB - Augmentin 1g. Ďakujem.
Dobrý deň,
ďakujeme za Vašu otázku.
Dávkovanie Novalginu sa určuje podľa intenzity bolesti alebo horúčky a individuálnej citlivosti odpovede. Je nevyhnutné zvoliť najnižšiu dávku, ktorá potláča bolesť a horúčku. Na základe skúseností z praxe lekári odporúčajú podávanie lieku v dávke maximálne 4 x denne 1 tabletu. Dospelí a dospievajúci vo veku 15 rokov alebo starší (> 53 kg) však môžu užívať až 1 000 mg metamizolu (2 tablety) ako jednorazovú dávku, ktorá sa môže užiť až 4-krát denne v intervaloch 6 – 8 hodín, čo zodpovedá maximálnej dennej dávke 4 000 mg (8 tabliet denne).
Bezpečné je počas liečby Augmentinom aj podávanie liekov s obsahom
paracetamolu
, či
ibuprofénu
. Pri nedostatočnom účinku Novalginu je možné liek s paracetamolom alebo ibuprofénom užiť najskôr po 4 hodinách.
Prajem skoré uzdravenie.
S pozdravom
PharmDr. Veronika Kiabová